**LISA 1**

**Tööleht: poolt ja vastu väited.**

Tegemist on **väidetega**, millede puhul õpilased mõtlevad välja ja kirjutavad üles väärtust ja reegli järgimist kombineerivad temaatilised väited, valivad klassiõpilaste väidete esitamisel oma seisukoha, põhjendavad seda ning järgneb arutelu.

**Variant 1:** õpilased mõtlevad ise välja väited, näiteks:

Liiklusohutus:

* Kui ma olen kooli hilinemas, siis ma liiklusreegleid ei järgi (nt ületan sõidutee esimesest võimalikust kohast).

Tervis:

* Toidu valimisel on tervislikkuse seisukohast kõige olulisem lähtuda selle energiasisaldusest.
* Kui käin regulaarselt trennis, ei pea toidu koostisele ja hulgale tähelepanu pöörama.

Avalikus kohas (sh internetis) käitumine:

* Et paroole oleks lihtsam meelde jätta, tuleks need üles kirjutada või jagada väga hea sõbra/sõbrannaga.

Veeohutus:

* Paadisõidul ei ole päästevesti kasutamine vajalik, kui ma olen väga hea ujuja.
* Kui olen veekogu ääres koos kaaslastega, võin ujuda ka poidest kaugemale.

Tuleohutus:

* Kui tulekustustusvahendid on käe pärast, ei ole lõkke tegemine ka suure tuulega/põua ajal ohtlik.

**Variant 2:** Teha kõigepealt õpilastega läbi hindamisvahend (vt III kooliastme õpetajaraamatu lisa 3) ning valida välja need väited, mille kohta antud õpilased enim eksisid või mille poolest antud klassi õpilased silma paistavad või valida väited vastavalt kooli asukohale, planeeritavatele tegevustele, aastaajale jne.